ການຂັດແຍ້ງ ກ່ຽວກັບວິທີຈັດການປະຊຸມ ເຮັດໃຫ້ກອງປະຊຸມ ສອງເກົາຫລີ ມີການຊັກຊ້າ
ຂ່າວສຳຄັນອື່ນໆ: ຣັຖມຸນຕຣີຕ່າງປະເທດຣັດເຊັຽ ຈະໄປ ຢ້ຽມຢາມເກົາຫລີເໜືອ ແລະເກົາຫລີໃຕ້; ກຳນົດເສັ້ນຕາຍ ຂອງຣັຖບານ ໃຫ້ພວກກະບົດ ຍອມຈຳນົນ ຜ່ານໄປ; ຊ
ການເຈ ຣະຈາຣະຫວ່າງ ສອງເກົາຫລີ ຊຶ່ງຄາດກັນວ່າຈະມີຂຶ້ນ ໃນມື້ນີ້ ຍັງບໍ່ທັນ ເລີ້ມຂຶ້ນເທື່ອ ຍ້ອນວ່າ ທັງສອງຝ່າຍຍັງຕົກລົງກັນ ບໍ່ໄດ້ ກ່ຽວກັບ ວິທີ ຈັດການປະຊຸມ ຄະນະຜູ້ແທນ ຂອງເກົາຫຼີໃຕ້ໄດ້ອອກເດີນທາງ ໄປຍັງເມືອງ KAESONG ຫົວເມືອງ ຊາຍແດນ ຂອງ ເກົາຫລີເໜືອໃນເຊົ້າມື້ນີ້ ເພື່ອເຂົ້າຮ່ວມ ການເຈຣະຈາ ຣະຫວ່າງ ຣັຖບານ ຕໍ່ຣັຖບານເປັນເທື່ອທຳອິດ ໃນຮອບ ນຶ່ງປີກວ່າໆ ແຕ່ແນວໃດກໍຕາມ ໂຄສົກ ຂອງກະຊວງທ້ອນໂຮມຊາດ ເກົາຫລີໃຕ້ ທ່ານ KIM HO-NYEON ກ່າວວ່າ ການເຈຣະຈາ ຍັງບໍ່ທັນເລີ້ມຂຶ້ນເທື່ອ ແລະກໍບໍ່ມີ ຄວາມກ້າວໜ້າ ໃດໆເລີຍ ທ່ານບໍ່ຍອມ ແຈ້ງໃຫ້ຊາບວ່າໄດ້ມີບັນຫາ ແນວໃດ ເກີດຂື້ນ? ເປັນທີ່ ຄາດກັນວ່າ ທັງສອງຝ່າຍ ຈະສົນທະນາຫາຣືກັນ ກ່ຽວກັບ ເຂດອຸສາຫະກັມຮ່ວມ ຊຶ່ງໄດ້ເລີ້ມເປີດ ທີ່ເມືອງ KAESONG ໃນປີ2005 ນອກນັ້ນ ຜູ້ຕາງໜ້າ ຂອງທັງສອງຝ່າຍ ອາດຈະໄດ້ ສົນທະນາ ຫາຣືກັນ ກ່ຽວກັບຄົນງານ ຂອງເກົາຫລີໃຕ້ ຄົນນຶ່ງ ທີ່ຖືກ ເກົາຫລີເໜືອ ຈັບໃນເດືອນແລ້ວ ໃນຂໍ້ຫາຕຳໜິຕິຕຽນ ອຳນາດ ການປົກຄອງ ຄອມມູນິສ ຂອງເກົາຫລີເໜືອ ຂະນະດຽວກັນ ຣັດເຊັຽ ກ່າວວ່າ ຣັຖມຸນຕຣີການຕ່າງປະເທດ ທ່ານ SERGEI LAVROV ຈະເດີນທາງ ໄປຢ້ຽມຢາມ ເກົາຫຼີເໜືອແລະເກົາຫລີໃຕ້ ໃນ 2-3 ມື້ ຂ້າງໜ້ານີ້ ແລະຈະພົບປະກັບເຈົ້າໜ້າທີ່ ຂອງທັງສອງ ປະເທດ ທ່ານ LAVROV ບອກ ພວກນັກຂ່າວໃນມື້ນີ້ວ່າ ທ່ານມີແຜນການ ຈະສົນທະນາ ຫາຣື ກ່ຽວກັບ ຄວາມເຄັ່ງຕຶງຢູ່ໃນ ແຫລມເກົາຫລີ ໃນຣະຫວ່າງ ການຢ້ຽມຢາມ ຄັ້ງນີ້ ຕລອດທັງເຣື່ອງຄວາມພະຍາຍາມ ທີ່ກຳລັງ ລົ້ມແຫລວ ເພື່ອໃຫ້ ເກົາຫລີເໜືອ ຍຸຕິໂຄງການນິວເຄລັຽນັ້ນ ການເດີນທາງ ຂອງທ່ານ LAVROV ຈະເລີ້ມຂື້ນດ້ວຍການຢຸດແວ່ ຢ້ຽມຢາມ ພຽງຢາງ ເປັນເວລາ ສອງມື້ ໃນວັນພະຫັດຈະມານີ້ ຊື່ງເປັນເວລາ ພຽງນື່ງສັປະດາ ຫລັງຈາກ ທີ່ເກົາຫລີເໜືອກ່າວວ່າ ຕົນຈະຖອນໂຕ ອອກຈາກ ການເຈຣະຈາ 6 ຝ່າຍ ກ່ຽວກັບ ການຍຸຕິ ໂຄງການສ້າງອາວຸດ ນິວເຄລັຽ ຂອງຕົນ ແລະຂັບໄລ່ ຄະນະກວດກາ ນິວເຄລັຽນາໆຊາດອອກຈາກປະເທດ ຍ້ອນບໍ່ພໍໃຈ ທີ່ສະພາ ຄວາມໝັ້ນຄົງ ອົງການ ສະຫະປະຊາຊາດໄດ້ຕຳໜິ ຕິຕຽນ ການຍິງຈະຣວດ ຂອງເກົາຫລີເໜືອ ໃນຕົ້ນ ເດືອນນີ້ ແຕ່ເກົາຫລີເໜືອເວົ້າວ່າ ເປັນການສົ່ງດາວທຽມ ເຈົ້າໜ້າທີ່ ສຣີລັງກາ ກ່າວວ່າ ມີພົລເຮືອນ ເກືອບ 50 ພັນຄົນໄດ້ພາກັນ ຫລົບໜີ ຈາກເຂດ ຢຶດຄອງ ຂອງ ພວກກະບົດ ທະມິລ ຂະນະທີ່ ກຳນົດເວລາເສັ້ນຕາຍ ສຳລັບໃຫ້ ພວກກະບົດ ແບ່ງແຍກ ດິນແດນ ທະມິລ ຍອມຈຳນົນ ຕໍ່ຣັຖບານໄດ້ຜ່ານພົ້ນໄປ ແຕ່ຄະນະ ກັມມະການ ສະພາກາແດງ ສາກົນ ເຕືອນວ່າ ການບຸກໂຈມຕີຂັ້ນສຸດທ້າຍ ຂອງ ຣັຖບານ ສຣີລັງກາ ຕໍ່ພວກກະບົດ ທະມິລນັ້ນ ອາດຈະ ເຮັດໃຫ້ພົລເຮືອນ ເສັຽຊີວິດ ເພີ້ມຂຶ້ນ ເປັນຈຳນວນ ຫລວງຫລາຍ ສະພາກາແດງ ກ່າວວ່າຕົນມີ ຄວາມກັງວົນ ເປັນທີ່ສຸດ ກ່ຽວກັບ ປະຊາຊົນ ຈຳນວນ ຫລາຍໆ ສິບພັນຄົນຮວມທັງ ແມ່ຍິງ ເດັກນ້ອຍ ແລະຜູ້ເຖົ້າຜູ້ແກ່ ທີ່ຍັງຕົກຄ້າງ ຢູ່ໃນເຂດທີ່ຍັງມີ ການສູ້ຣົບກັນ ໃນພາກເໜືອ ຂອງສຣີລັງກາ ທ່ານ KEHELIYA RAMBUKWELLAໂຄສົກ ໃນດ້ານກິຈການ ປ້ອງກັນປະເທດ ຂອງ ສຣີລັງກາ ກ່າວຕໍ່ VOA ໃນມື້ວານນີ້ວ່າ ຜູ້ນຳ ຂອງພວກກະບົດ ເສືອທະມິລ ນາຍ VELUPILLAI PRABHAKARANແລະພັກພວກ ຕ້ອງໄດ້ ພາກັນ ວາງອາວຸດ ໃນຕອນທ່ຽງ ຂອງວັນອັງຄານ ມື້ນີ້ ຕາມເວລາທ້ອງຖິ່ນ ຖ້າບໍ່ ດັ່ງນັ້ນແລ້ວ ກໍຈະປະເຊີນ ກັບການ ບຸກໂຈມຕີ ຂັ້ນສຸດທ້າຍ ຂະນະດຽວກັນ ໃນມື້ວານນີ້ ຕຳຣວດຝຣັ່ງ ທີ່ກຸງປາຣີໄດ້ຈັບ ປະມານ 200 ຄົນ ທີ່ຮ່ວມ ໃນການ ປະທ້ວງ ຂອງຊາວທະມິລ ທີ່ໄດ້ກາຍເປັນຄວາມຮຸນແຮງ ໂຄສົກ ຂອງຕຳຣວດ ກ່າວວ່າ ມີ 4 ຄົນ ໄດ້ຮັບ ບາດເຈັບໃນການ ປະທ້ວງທີ່ບໍ່ໄດ້ຮັບ ອະນຸຍາດ ໂດຍຊາວທະມິລ ທີ່ອາສັຍ ຢູ່ໃນ ຕ່າງປະເທດ ທີ່ມີຄວາມໂກດແຄ້ນ ຕໍ່ສະຖານະການ ໃນສຣີລັງກາ ພວກເດີນຂະບວນ ໄດ້ອັດຖນົນ ຫົນທາງທີ່ມີ ການຈະລາຈອນ ໄປມາ ຢ່າງໜາແໜ້ນ ໃກ້ສະຖານີ ຣົດໄຟ GARE DU NORDໃນກຸງປາຣີ ສ່ວນການ ປະທ້ວງ ທີີ່ໃຫຍ່ກວ່າ ໄດ້ມີຂຶ້ນ ທີ່ກຸງລອນດອນ ບ່ອນທີ່ພວກປະທ້ວງ ຊາວທະມິລ ຢ່າງນ້ອຍ 2 ພັນ 500 ຄົນ ໄດ້ພາກັນ ໂຮ່ຮ້ອງ ສົ່ງສຽງດັງແຕ່ເປັນການ ປະທ້ວງ ແບບສັນຕິ ການໂຮມ ຊຸມນຸມ ທີ່ວ່ານີ້ແມ່ນເທື່ອຫລ້າສຸດ ໃນການປະທ້ວງ ທີ່ມີມາ ເປັນລຳດັບ ໂດຍຊາວອັງກິດເຊື້ອສາຍທະມິລ ໃນໄລຍະສອງອາທິດ ຜ່ານມາ ພວກປະທ້ວງ ຢາກໃຫ້ອັງກິດກົດດັນ ສຣີລັງກາ ຍຸຕິ ການສູ້ຣົບ ຢູ່ໃນພາກເໜືອ ຂອງປະເທດ ດັ່ງກ່າວ ບ່ອນທີ່ທະຫານ ຣັຖບານ ກຳລັງ ທຳການ ປິດລ້ອມ ພວກກະບົດ ໃນເຂດ ຢຶດຄອງ ທີ່ຍັງເຫລືອແຕ່ພຽງ ໜ້ອຍດຽວ ທີ່ປະເທດ ເຄັນຢາ ຕຳຣວດ ກ່າວວ່າ ມີບໍ່ຕ່ຳກວ່າ 24 ຄົນໄດ້ເສັຽຊີວິດ ລຸນຫລັງ ທີ່ໄດ້ມີ ການປະທະກັນ ຣະຫວ່າງ ປະຊາຊົນ ທີ່ອາສັຍຢູ່ໃນເມືອງ ແຫ່ງນຶ່ງ ແລະ ສະມາຊິກ ຂອງກຸ່ມ ອັນທະພານ ທີ່ທາງການຫ້າມກຸ່ມນື່ງ ຕຳຣວດ ເວົ້າວ່າ ຄວາມຮຸນແຮງ ໄດ້ມີຂຶ້ນ ໃນຕອນແລງ ຂອງຄືນ ວັນຈັນຫລັງຈາກ ປະຊາຊົນ ທີ່ເມືອງ KARATINA ໃນພາກກາງ ຂອງ ປະເທດ ເຄັນຢາໄດ້ຈັດຕັ້ງກັນ ເພື່ອຕໍ່ສູ້ ຕ້ານຄືນ ກຸ່ມອັນທະພານ MUNGIKI ທີ່ມີຊື່ສຽງບໍ່ດີ ຊາວເມືອງ ເວົ້າວ່າ ກຸ່ມອັນທະພານ ກໍ່ຄວາມຮຸນແຮງ ຄ້າຍຄືກັນກັບມາເຟັຽ ກຸ່ມນີ້ ໄດ້ທຳການ ເຄື່ອນໄຫວ ຢູ່ໃນເຂດ ຂອງພວກ ເຂົາເຈົ້າເມື່ອໄວໆມານີ້ ຕຳຣວດ ກ່າວວ່າ ກຸ່ມ MUNGIKI ໄດ້ເລີ້ມຕົ້ນຂື້ນ ໃນຖານະເປັນກຸ່ມ ສາສນາ ແຕ່ໄດ້ກາຍມາ ເປັນກຸ່ມ ອາຊຍາກັມ ທີ່ພົວພັນ ກັບການຮີດໄຖການຄາຕກັມ ທີ່ຮວມທັງ ການຕັດຫົວ ແລະການຍິງຕາຍ ໜຸ່ມນ້ອຍຊາວ ໂຊມາເລັຽ ຄົນນຶ່ງ ຈະໄປ ປາກົດໂຕ ຕໍ່ໜ້າຜູ້ພິພາກສາ ສານ ຣັຖບານກາງ ຂອງ ສະຫະຣັດ ໃນມື້ນີ້ ເພື່ອປະເຊີນ ກັບຂໍ້ຫາທີ່ພົວພັນ ກັບການຈີ້ ກຳປັ່ນບັນທຸກ ຂອງສະຫະຣັດ ຢູ່ນອກ ແຄມຝັ່ງ ທະເລໂຊມາເລັຽ ໃນຕົ້ນ ເດືອນນີ້ ທ້າວ ABDUHL WALI-I-MUSI ໄດ້ເດີນທາງ ໄປເຖິງບ່ອນຄຸມຂັງ ຂອງ ຣັຖບານກາງ ທີ່ ນະຄອນ ນິວຢອກ ໃນຄືນວານນີ້ ໃນສະພາບຖືກໃສ່ກັບມື ແລະໃສ່ ໂສ້ທີ່ຂາ ແລະ ຄວບຄຸມໂຕ ໄປໂດຍ ເຈົ້າໜ້າທີ່ຣັຖບານກາງ ຜູ້ກ່ຽວ ຈະເປັນ ໂຈນທະເລ ຄົນທຳອິດ ທີ່ຈະຖືກ ດຳເນີນຄະດີຢູ່ໃນສະຫະຣັດ ໃນໄລຍະ ນຶ່ງສັຕວັດ ກວ່າໆ ທ່ານ ABDULLAHI ALI ນັກວິເຄາະການເມືອງ ໂຊມາເລັຽ ກ່າວຕໍ່ວິທຍຸ VOA ພາກພາສາ ອັງກິດ ຕໍ່ອາຟຣິກາວ່າ ມັນຈະເປັນການ ດີຫລາຍ ຖ້າທ້າວ WA LI-I-MUSI ຫາກປະເຊີນ ກັບຂໍ້ຫາ ດັ່ງກ່າວທີ່ປະເທດ ຂອງລາວເອງ ເພາະມັນ ຈະສົ່ງ ຄຳເຕືອນ ໄປຍັງ ພວກໂຈນທະເລ ຄົນອື່ນໆທີ່ປະຕິບັດງານ ຢູ່ໃນຂົງເຂດ ໂຊມາເລັຽ ບໍ່ມີຣັຖບານ ທີ່ສາມາດ ປະຕິບັດງານໄດ້ມາແຕ່ ປີີ 1991 ເວລາ ພວກຂຸນເສິກ ໄດ້ທຳການ ໂຄ່ນລົ້ມ ຈອມຜະເດັດການ MOHAMEDSIAD BARRE ແລະເລີ້ມສູ້ລົບກັນເອງ ເຮົາຍັງມີຂ່າວອື່ນໆ ເຊີນຟັງລາຍລະອຽດ ໂດຍຄລິກບ່ອນສຽງ